**De ce, poporul meu?**

*Cristian Neagu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce accepţi, poporul meu de snoave

Cu tâlcu-nţelepciunii în proverb,

Curentele străine şi bolnave

Ce îţi indică drumul cel mai sterp?!

De ce străvechi tradiţii laşi deoparte

Riscând sacralitatea unei guri de rai,

Şi nu-nţelegi că tot un fel de moarte

Vei resimţi atunci, când n-o să le mai ai?

Poporul meu de holdă şi de trudă,

De ce eşti luat de umăr şi aliniat

Într-o formaţie supusă, mult prea scundă

Faţă de cum ţi-e spiritul, şi harul, de înalt?

De ce poporul meu de cântec şi iubire,

Nu-i poţi pricepe pe-acei ce-ţi zâmbesc

Că ascund sub protocol o uneltire,

De-a minimaliza ce este românesc?